b'\n_START_ARTICLE_\nAune Lindstr\xc3\xb6m\n_START_PARAGRAPH_\nAune Irmelin Lisbeth Lindstr\xc3\xb6m (29. tammikuuta 1901 Helsinki \xe2\x80\x93 24. maaliskuuta 1984 Helsinki) oli suomalainen taidehistorioitsija. H\xc3\xa4n oli Ateneumin taidemuseon amanuenssi 1928\xe2\x80\x931953, intendentti vuodesta 1953. H\xc3\xa4n toimi Helsingin yliopistossa taidehistorian dosenttina vuodesta 1948 ja sai professorin arvonimen 1961. Lindstr\xc3\xb6m my\xc3\xb6s suomensi kaunokirjallisuutta sek\xc3\xa4 muun muassa kansallissosialismin p\xc3\xa4\xc3\xa4ideologi Alfred Rosenbergin kirjoituskokoelman Uutta Eurooppaa kohti. H\xc3\xa4n toimi Iltalehden avustajana kuvataideasioissa vuosina 1925\xe2\x80\x931930._NEWLINE_Aune Lindstr\xc3\xb6min vanhemmat olivat filosofian tohtori Fredrik Julius Lindstr\xc3\xb6m (1873\xe2\x80\x931924) ja Fanny Ulrika Sederholm. H\xc3\xa4nen sisarensa oli filosofian tohtori ja lehtori Irja Maliniemi.'